SVEUČILIŠTE JOSIPA JURJA STROSSMAYERA U OSIJEKU

**FILOZOFSKI FAKULTET OSIJEK**

LORENZA JÄGERA 9, OSIJEK

.

**AKCIJSKI PLAN POTICANJA INTERESA ZA UPIS NA FFOS**

**Naziv publikacije:**

AKCIJSKI PLAN POTICANJA UPISA NA FFOS

preddiplomski sveučilišni studiji, diplomski sveučilišni studiji, poslijediplomski sveučilišni studiji

i programi za cjeloživotno obrazovanje

**Izdavač:**

Sveučilište Josipa Jurja Strossmayera u Osijeku

FILOZOFSKI FAKULTET OSIJEK

Lorenza Jägera 9, Osijek

**Za izdavača:**

prof. dr. sc. Loretana Farkaš, dekanica

**Copyright©**

**Filozofski fakultet Osijek**

Nijedan dio ove publikacije ne smije se ni na koji način reproducirati bez dopuštenja izdavača.

1. **Posjet srednjim školama i predstavljanje studijskih programa**



**Cilj:** promocija studijskih programa i stečenih kvalifikacija studenata FFOS-a

**Sadržaj:** semestralni posjeti ciljanim srednjim školama Osječko-baranjske županije i predstavljanje studijskih programa i fakulteta (npr. projekt *Živa knjižnica*)

**Nositelji aktivnosti:** Voditelji i članovi odsjeka i katedri, studenti

**Trajanje:** studeni i travanj svake akademske godine

1. **Anketiranje srednjoškolaca s obzirom na potencijalne akademske interese iz područja društveno-humanističkih znanosti i usklađivanje s potrebama i sklonostima**



**Cilj:** istraživanje interesa populacije srednjoškolaca za upis na preddiplomske studijske programe Filozofskog fakulteta u Osijeku

**Sadržaj:** godišnje istraživanje interesa polaznika ciljanih srednjih škola Osječko-baranjske županije (e-ankete u dogovoru s ciljanim školama)

**Nositelji aktivnosti:** Voditelji i članovi odsjeka i katedri, asistenti, suradnici/metodičari iz prakse

**Trajanje:** listopad svake akademske godine

1. **Analiza potreba tržišta rada i stope zaposlenosti alumnija prema disciplinama**




**Cilj:** analiza zapošljivosti i stečenih kvalifikacija studenata FFOS-a

**Sadržaj:** godišnja analiza podataka sa Zavoda za zapošljavanje

**Nositelji aktivnosti:** Prodekan za nastavu, Voditelji i članovi odsjeka i katedri

**Trajanje:** jednokratno svake akademske godine

1. **Izrada marketinško-promidžbenog materijala s pokrivenim elementima studija i stečenim kompetencijama, aktivnostima fakulteta i studentskim iskustvima**



**Cilj:** promocija studijskih programa i kvalitete studiranja studenata FFOS-a

**Sadržaj:** javna promocija i predstavljanje studijskih programa i rada Fakulteta

**Nositelji aktivnosti:** Prodekan za razvojno-stručni rad, Ured za kvalitetu, Voditelji i članovi odsjeka i katedri, Studentski zbor

**Trajanje:** kontinuirano svake akademske godine

1. **Inteligentno reklamiranje na bill-board plakatima, digitalnim displejima i javnim površinama**



**Cilj:** promocija studijskih programa i stečenih kvalifikacija studenata FFOS-a

**Sadržaj:** reklamiranje rada i postignuća fakulteta (mjerljivi indikatori i indikatori kvalitete iz interne studentske ankete- npr. 95% studenata ocjenjuje kvalitetu…. "tako i tako“ s naglaskom na pozitivne elemente)

**Nositelji aktivnosti:** Ured za kvalitetu, Voditelji i članovi odsjeka i katedri, studenti

**Trajanje:** studeni i travanj svake akademske godine (prije prijava za upis)

1. **Nagrada „Mlada nada“ srednjoškolcima 🡪 dodjela nagrada talentiranim srednjoškolskim učenicima iz područja koja se studiraju na FFOS-u (tzv. „head-hunting“)**



**Cilj:** javna i stručna promocija FFOS-a među srednjoškolskom populacijom

**Sadržaj:** jednokratna godišnja novčana ili materijalna nagrada najuspješnijim srednjoškolcima Osječko-baranjske županije koji iskazuju postignuća u društveno-humanističkim znanostima (jezici, povijest, filozofija, informacijska znanost, psihologija i pedagogija…)

**Nositelji aktivnosti:** Uprava fakulteta, Ured za kvalitetu, Voditelji odsjeka i katedri

**Trajanje:** jednokratno svake akademske godine

1. **Osmišljavanje FFOS-ove aplikacije za mobilne telefone ili društvene igre za djecu i mlade**



Cilj: promocija studijskih programa, aktivnosti i rada te ugleda FFOS-a

Sadržaj: razvoj aplikacije za mobilne telefone s informacijskim paketom Fakulteta i aktualnostima

Nositelji aktivnosti: Voditelji i članovi odsjeka i katedri, studenti

Trajanje: jednokratno i kontinuirano

1. **Analiza sociodemografskih i akademskih značajki pristupnika na studije FFOS-a (kontinuirano)**



**Cilj:** analiza obilježja pristupnika radi kvalitetnijeg određivanja upisnih kvota i ciljane promocije FFOS-a

**Sadržaj:** analiza upisnih podataka pristupnika

**Nositelji aktivnosti:** Prodekan za nastavu, Prodekan za studijske programe i studente, Ured za kvalitetu, Voditelji i članovi odsjeka i katedri

**Trajanje:** kontinuirano svake akademske godine nakon upisnih rokova

1. **Individualizirani razgovori / aktivnosti predstavnika Alumnija i aktivnih studenata s budućim pristupnicima na razini većih središta u Osječko-baranjskoj županiji**



**Cilj:** promocija studijskih programa i stečenih kvalifikacija studenata FFOS-a

**Sadržaj:** semestralni posjeti ciljanim srednjim školama Osječko-baranjske županije i predstavljanje studijskih programa i fakulteta

**Nositelji aktivnosti:** Voditelji i članovi odsjeka i katedri (asistenti), studenti

**Trajanje:** studeni i travanj svake akademske godine

1. **Aktivna kampanja na društvenim mrežama, „jinglovi„ i gostovanja na radiju i u medijima 🡪 personalizirana kampanja s iskustvima studenata i nastavnika FFOS-a**



**Cilj:** promocija studijskih programa, znanstveno-stručnih aktivnosti i života te rada studenata FFOS-a

**Sadržaj:** predstavljanje programa, studenata i aktivnosti fakulteta u medijima

**Nositelji aktivnosti:** Prodekan za studijske programe i studente, Voditelji i članovi odsjeka i katedri, studenti

**Trajanje:** kontinuirano svake akademske godine

1. **Ciljana e-pisma namjere / „e-razglednice“- inozemna praksa u kojoj se ustanova obraća roditeljima i učenicima s ciljem poticanja upisa na željeno učilište**



**Cilj:** promocija studijskih programa i stečenih kvalifikacija studenata FFOS-a

**Sadržaj:** semestralne obavijesti ciljanim srednjim školama i roditeljima te učenicima škola Osječko-baranjske županije radi predstavljanja studijskih programa i fakulteta, odnosno privlačenja interesa najboljih učenika

**Nositelji aktivnosti:** Uprava, Voditelji i članovi odsjeka i katedri, studenti

**Trajanje:** studeni i travanj svake akademske godine

1. **Kalendar godišnjih aktivnosti- usustavljivanje ciljanih aktivnosti za vanjske dionike / potencijalne kandidate (npr. kao „Dan otvorenih vrata FFOS-a“)**



**Cilj:** promocija studijskih programa, rada te aktivnosti nastavnika i studenata FFOS-a

**Sadržaj:** semestralne ciljane aktivnosti radi promocije tekućeg rada fakulteta ( npr. Otvorena vrata FFOS-a; Filozofirajmo zajedno; Usudi se misliti; Obljetnice i jubileji; Studirajmo zajedno; Znanost na FFOS-u; Planet FFOS; FFOS i gosti; Kako su učili naši stari; Pedagoška kuharica FFOS-a; …)

**Nositelji aktivnosti:** Uprava, Voditelji i članovi odsjeka i katedri, studenti

**Trajanje:** kontinuirano svake akademske godine

1. **Uključivanje Studentskog zbora u aktivniju promidžbu fakulteta kroz debatne klubove, okrugle stolove, javni humanitarni i stručni rad**



**Cilj:** promocija i povećanje broja studentskih aktivnosti studenata FFOS-a, poticanje društvenih i stručnih aktivnosti na fakultetu

**Sadržaj:** semestralni susreti studenata s odabranim temama na fakultetu; kolokviji, okrugli stolovi, diskusije, rasprave, forum teatar, debatni klubovi, humanitarni i stručni rad

**Nositelji aktivnosti:** Voditelji i članovi odsjeka i katedri, studenti

**Trajanje:** svake akademske godine

1. **Ambasador FFOS-a 🡪 izabrati osobu (alumnus) javnog i znanstveno-stručnog ili drugog ugleda kao promotora i sponzora različitih aktivnosti fakulteta**



**Cilj:** promocija FFOS-a

**Sadržaj:** odabir javno prepoznatljivih bivših studenata ili drugih pojedinaca koji stručnim radom, ugledom ili popularnošću mogu pridonijeti osnaživanju društvenog ugleda i promicanju FFOS-a

**Nositelji aktivnosti:** Uprava, Ured za kvalitetu

**Trajanje:** svake akademske godine ili periodično

1. **Osmišljavanje proljetnog ili ljetnog Kampa FFOS-a 🡪 praktične aktivnosti s ciljem promocije studijskih programa FFOS-a na otvorenom / zatvorenom**



**Cilj:** promocija i povećanje broja studentskih aktivnosti studenata FFOS-a, poticanje nacionalne /međunarodne razmjene iskustava studenata, povezivanje s inozemnim učilištima

**Sadržaj:** godišnji susreti studenata srodnih učilišta s odabranim temama i aktivnostima; javna promocija rada fakulteta kroz praktične aktivnosti studenata u društvenoj zajednici

**Nositelji aktivnosti:** Voditelji i članovi odsjeka i katedri, studenti

**Trajanje:** svake akademske godine

1. **Prisutnost promidžbenih materijala i predstavnika FFOS-a na srednjoškolskim natjecanjima, javnim i stručnim događanjima**



**Cilj:** promocija i povećanje društvene vidljivosti FFOS-a

**Sadržaj:** ciljana promocija fakulteta na gradskim, županijskim, nacionalnim i međunarodnim natjecanjima, susretima i aktivnostima srednjoškolaca i studenata, ali i stručnih vijeća i tijela

**Nositelji aktivnosti:** Uprava, Ured za kvalitetu, Voditelji i članovi odsjeka i katedri, studenti

**Trajanje:** svake akademske godine

1. **Maksimalno pratiti i učiniti vidljivim sve aktivnosti na fakultetu i izvan njega🡪 materijalna ulaganja, znanstveni i stručni rad, humanitarna aktivnost, studentski život, javni događaji**



**Cilj:** promocija vidljivosti rada FFOS-a, poticanje društvenih i stručnih aktivnosti na fakultetu

**Sadržaj:** objavljivanje promidžbenih materijala FFOS-a na društvenim mrežama, forumima, portalima (Twitter, Facebook, Instagram, Pinterest, MySpace, LinkedIn…) i ciljanim marketinški utjecajnim mrežnim stranicama (npr. Indeks.hr, Jutarnji.hr, …)

**Nositelji aktivnosti:** Ured za kvalitetu

**Trajanje:** svake akademske godine

1. **Dogovoriti strateška sponzorstva i partnerstva s lokalnim gospodarstvenicima🡪 organizirati javne aktivnosti na fakultetu povezivanjem s državnim, javnim i privatnim sektorom te uključiti dionike i partnere u život i rad ustanove**



**Cilj:** promocija i povećanje broja partnerstava FFOS-a radi poticaja i financiranja rada fakulteta, poticanje društvenih i stručnih aktivnosti na fakultetu

**Sadržaj:** potpisivanjem dugoročnih partnerskih ugovora i sporazuma osigurati veću vidljivost rada i aktivnosti fakulteta kroz strateški sponzorirane događaje, natjecanja i nagrade, okrugle stolove, skupove i znanstveno-stručnu djelatnost

**Nositelji aktivnosti:** Voditelji i članovi odsjeka i katedri, studenti

**Trajanje:** svake akademske godine, periodično prema mogućnostima

1. **Osmišljavanje ili dorada loga, mota ili gesla ustanove** 🡪 <https://en.wikipedia.org/wiki/List_of_university_mottos>



**Cilj:** promocija vidljivosti i ugleda fakulteta s ciljem prepoznatljivosti javnog i znanstvenog rada

**Sadržaj:** osmisliti javni natječaj za najbolje geslo fakulteta među javnosti, zaposlenicima i studentima fakulteta kao oblika samorefleksije i promocije o snagama i prepoznatljivim dimenzijama ustanove

**Nositelji aktivnosti:** Uprava, Službe, Voditelji i članovi odsjeka i katedri, studenti, javnost

**Trajanje:** jednokratno tijekom 2016.g.

1. **Aktivno pokretanje novih programa izobrazbe za odrasle polaznike (Izvanredni studij za ravnatelje, Škola za roditelje, Sveučilište treće životne dobi, …)**



**Cilj:** osiguravanje financiranja rada fakulteta, poticanje društvenih i stručnih aktivnosti na fakultetu koje osiguravaju regionalnu i nacionalnu prepoznatljivost

**Sadržaj:** ekskluzivni programi osposobljavanja i licenciranja ravnatelja; osposobljavanje javnosti/laika iz područja roditeljskih znanja, vještina i sposobnosti u odgoju i socijalizaciji djece i mladih; ekskluzivni programi za kvalitetno provođenje slobodnog vremena osoba treće životne dobi s ciljem osiguravanja mentalne higijene i zdrave starosti

**Nositelji aktivnosti:** Uprava, Voditelji i članovi odsjeka i katedri

**Trajanje:** 1 semestar, prema modulima